Op die byeenkoms kroon hulle Leeu as die koning van die diere. As deel van die seremonie om Leeu as koning te kroon, hou hulle 'n baie groot partytjie.
Die partytjie duur 'n hele week en al die diere bly daar tot aan die einde van die seremonie. Hulle eet, hulle drink, hulle sing en hulle dans.
Een van die besoekers wat vir Koning Leeu kom groet, is Hiëna. Toe Hiëna by Leeu se huis aankom, tref hy Koning Leeu siek in die bed aan.
Die rede waarom Hiëna dit sê, is omdat hy Haas in die pekel wil laat beland by Koning Leeu as hy nie vir Leeu kan gesond maak nie.
Hiëna hardloop om vir Haas te gaan roep. Hy sê: "Kom, ons moet na die Koning toe gaan. Hy is baie siek en het my gestuur om jou te kom roep."
Leeu antwoord: "Ek is so bly om jou hier naby my te sien staan, Haas. Ek het jou self laat roep omdat my lewe aan 'n draadjie hang. Ek ly aan 'n ongeneeslike siekte. Maar Hiëna het vir my gefluister dat jy hierdie siekte van my kan genees."
Toe Hiëna dit hoor, begin hy van kop tot tone bewe, want hy weet dit is hy wat vir Leeu vertel het dat Haas sy siekte kan genees.